Rakennustuotteiden typpihyväksyntä on Suomessa käytössä oleva rakennustuotteiden vapaaehtoinen hyväksyntämenettely niille tuotteille, joista säädetään ympäristöministeriön tyyppihyväksyntäasetuksessa. Tuotehyväksyntälain mukaisen tyyppihyväksynnän voi myöntää vain ympäristöministeriön valtuuttama tyyppihyväksyntälaitos.
EU:n vastavuoroisen tunnistamisen periaatteen mukaisesti yhdessä jäsenvaltiossa laillisesti markkinoilla olevat tuotteet tulee päästää kaikkien jäsenvaltioiden markkinoille. Ulkomaalaisia tyyppihyväksyntöjä ja sertifikaatteja voi käyttää rakennuspaikkakohtaisessa kelpoisuuden selvityksessä, jolloin rakennusvalvonta päättää, ovatko selvitykset riittäviä osoittamaan, täyttääkö tuote vaatimukset kyseiseen rakennuskohteeseen.